આ ઉપરાંત પ્રવાસના સાધનોની કમીએ પણ મોટો ભાગ ભજવ્યો હતો, કારણકે યુરોપીયન ખેલાડીઓ માટે ઓસ્ટ્રેલીયા બહુ દૂર પડતું હતું પરંતુ અમેરિકન ખેલાડીઓ દર વર્ષે ઓસ્ટ્રેલિયા રમવા આવતા હતા. આ ઉપરાંત આ ટુર્નામેન્ટના આયોજકો માટે પણ બધા જ ખેલાડીઓનો ખર્ચ ઉપાડવો અને ઇનામી રકમ વગેરે ખૂબ મોંઘુ પડતું હતું. 1968માં છેવટે વ્યવસ્થિત પ્રાઈઝ મની આપવાનું શરુ થયું પરંતુ તે અગાઉ તેનો મોટો ગેરફાયદો એવો થઇ ચૂક્યો હતો કે વધુને વધુ ખેલાડીઓ ટેનીસ રમવાનું છોડીને વિવિધ દેશોમાં કોચિંગ કરવા લાગ્યા અથવાતો તેના પર લેક્ચરો આપવા લાગ્યા.